open-index/open-wikipedia-markdown huggingface dataset:
Left 4 Dead

Το ***Left 4 Dead*** είναι ένα παιχνίδι τρόμου - επιβίωσης για πολλούς παίκτες του 2008 που αναπτύχθηκε από τη Valve South και δημοσιεύθηκε από τη Valve. Το παιχνίδι χρησιμοποιεί μηχανή κώδικα της Valve και είναι διαθέσιμο για Microsoft Windows, Xbox 360 και Mac OS X. Η ανάπτυξη του παιχνιδιού ολοκληρώθηκε στις 13 Νοεμβρίου 2008 και δύο εκδόσεις κυκλοφόρησαν ψηφιακά: Μια ψηφιακή έκδοση με δυνατότητα λήψης, που κυκλοφόρησε στις 17 Νοεμβρίου 2008, και μια ψηφιακή έκδοση δίσκου λιανικής πώλησης, με ημερομηνία κυκλοφορίας που καθορίστηκε για την κάθε περιοχή. Η ψηφιακή έκδοση δίσκων λιανικής κυκλοφόρησε στη Βόρεια Αμερική και την Αυστραλία στις 18 Νοεμβρίου 2008 και στην Ευρώπη στις 21 Νοεμβρίου 2008.

Μετά από ένα ξέσπασμα ζόμπι στην Ανατολική Ακτή ,το παιχνίδι βάζει τους τέσσερις πρωταγωνιστές του - που ονομάζονται "Survivors"- ενάντια στις ορδές των μολυσμένων. Υπάρχουν τέσσερις τρόποι παιχνιδιού: 1) ένας τρόπος ενός παίκτη στον οποίο οι συμμαχικοί χαρακτήρες ελέγχονται από την τεχνητή νοημοσύνη, 2) μια λειτουργία εκστρατείας τεσσάρων παικτών, συνεργασίας, 3) μια λειτουργία οκτώ παικτών σε απευθείας σύνδεση όπου ο καθένας είναι μόνος εναντίων των υπόλοιπων παικτών και 4) μια λειτουργία επιβίωσης τεσσάρων παικτών . Σε όλες τις λειτουργίες, μια τεχνητή νοημοσύνη (AI), που ονομάζεται "Διευθυντής", ελέγχει το ρυθμό επιπέδου και τις τοποθετήσεις στοιχείων, σε μια προσπάθεια να δημιουργήσει μια δυναμική εμπειρία και να αυξήσει την αξία επανάληψης.

*Το Left 4 Dead* έτυχε μεγάλης υποδοχής από τα μέσα ενημέρωσης της βιομηχανίας κατά την κυκλοφορία του, με επαίνους για την αξία επανάληψης, την εστίαση στο συνεργατικό παιχνίδι και την κινηματογραφική εμπειρία. Αρκετές επικρίσεις είχαν ως στόχο την επιλογή περιορισμένου επιπέδου και την έλλειψη αφήγησης. Το παιχνίδι έχει κερδίσει αρκετά βραβεία έκδοσης, καθώς και διακρίσεις από την  Academy of Interactive Arts & Sciences και British Academy of Film and Television Arts. Όπως έγινε με *την Taem Fortress 2,*η Valve συμπλήρωσε το παιχνίδι με δωρεάν περιεχόμενο με δυνατότητα λήψης. Το πρώτο, που ονομάζεται "Πακέτο Επιβίωσης" ( Survival Pack ), κυκλοφόρησε στις 21 Απριλίου 2009. Το δεύτερο κομμάτι του DLC χρεώθηκε στο Xbox Live και ήρθε με τη μορφή μιας νέας καμπάνιας με τίτλο "Crash Course", που κυκλοφόρησε τόσο για τον υπολογιστή όσο και για το Xbox 360 στις 29 Σεπτεμβρίου 2009. *Το Left 4 Dead* κυκλοφόρησε για το Mac στις 28 Οκτωβρίου 2010.

Η δημοτικότητα του παιχνιδιού οδήγησε στην ανάπτυξη μιας συνέχειας του *Left 4 Dead*, το 

*Left 4 Dead 2*, η οποία κυκλοφόρησε στις 17 Νοεμβρίου 2009. Ένας νέος χάρτης τόσο για *το Left 4 Dead* όσο και για το Left *4 Dead 2*, που ονομάζεται "The Sacrifice", κυκλοφόρησε στις 5 Οκτωβρίου 2010. Τον Ιούλιο του 2012, όλες οι καμπάνιες *Left 4 Dead* μεταφέρθηκαν στο *Left 4 Dead 2*, με υποστήριξη πολλαπλών παικτών μεταξύ των εκδόσεων Windows και Mac του παιχνιδιού.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια του 2008
Φλαβανόνη

[300px|δεξιά|μικρογραφία| Ο γενικός χημικός σκελετός της φλαβανόνης (στο σχήμα με διάφορους ''[εντοπιστές*).]]
Οι *'φλαβονόνες''', ένας τύπος φλαβονοειδών, είναι ορισμένες αρωματικές άχρωμες κετόνες που προέρχονται από τη φλαβόνη, οι οποίες ανευρίσκονται συχνά στα φυτά, ως γλυκοζίτες.

## Διάφορες φλαβανόνες
* Μπουτίνη
* Εριοδικτυόλη
* Εσπερετίνη
* Εσπεριδίνη
* Ομοεριοδικτυόλη
* Ναριγκενίνη
* Ναριγκίνη
* Πινοκαμπρίνη
* Πονσιρίνη
* Σακουρανετίνη
* Σακουρανίνη
* Στερομπίνη

## Μεταβολισμός
Το ένζυμο που ονομάζεται, ισομεράση χαλκόνης,  χρησιμοποιεί μια ένωση που ομοιάζει με χαλκόνη (δηλ. ένα χαλκονοειδές) για να παράγει τη φλαβανόνη.

## Σύνθεση
Υπάρχουν πολλές συνθετικές μέθοδοι για την εναντιοεκλεκτική χημική και βιοχημική σύνθεση φλαβανόνων και συναφών ενώσεων.

## Παραπομπές


Κατηγορία:Φλαβονοειδή
Αβαδάνα

Η **Αβαδάνα** ή **Αβαντάνα** είναι έννοια της βουδιστικής γραμματείας, που δηλώνει τον *απόλογο*, δηλαδή τον μύθο ή αλληγορία που περιέχει ηθικό ή δογματικό δίδαγμα. Τον μύθο ή την αλληγορία αφηγείται συνήθως ο ίδιος ο Βούδας: παίρνοντας αφορμή από ένα σύγχρονο περιστατικό, αναπλάθει μια ιστορία του παρελθόντος και την ερμηνεύει με τρόπο που να φωτίζει τη διδασκαλία του. Κάποτε μάλιστα ο Βούδας στην αφήγησή του προφητεύει και τα μελλούμενα να συμβούν. Είναι γενικώς παραδείγματα της λειτουργίας του κάρμα στον βουδισμό, που αποκαλύπτουν τις πράξεις ενός προσώπου σε μια προηγούμενη ζωή του και τα αποτελέσματά τους στην παρούσα ζωή του.

Υπάρχουν περίπου εξακόσιες τέτοιες ιστορίες στην κλασική γλώσσα «πάλι», όπου ονομάζονται *'απαντάνα* (= θρύλοι, παραδόσεις), και πολλές συλλογές στη σανσκριτική γλώσσα. Από τις τελευταίες οι τρεις μεγαλύτερες είναι η *Μαχαβαστού* της σχολής Μαχασαμγκίκα, η *Αβαδανασατάκα* (= «Αιώνας των θρύλων») της σχολής Σαρβαστιβάδα και η *Ντιβιαβαδάνα* (= «Θεϊκός θρύλος») με 38 ιστορίες. Εκτός από τις συλλογές, αβαδάνα βρίσκονται διάσπαρτες στη *Βινάγια Πιτάκα* (= «Καλάθι της πειθαρχίας»).

Παρά το ότι είναι μεταγενέστερες από το μεγαλύτερο μέρος των ιερών κειμένων του Βουδισμού, οι αβαδάνα είναι σεβαστές από τους συντηρητικούς βουδιστές, και καταλαμβάνουν λίγο-πολύ ανάλογη θέση στον Βουδισμό με εκείνη που κατέχουν οι Πουράνες στον Ινδουισμό.

## Δείτε επίσης
* Γιατάκα

## Παραπομπές


## Πηγές
* 
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 54

Κατηγορία:Θρησκευτικά κείμενα
Κατηγορία:Βουδισμός
Ινστιτούτο της Γαλλίας

Το **Ινστιτούτο της Γαλλίας** (Γαλλικά: Institut de France) είναι γαλλικό ίδρυμα που δημιουργήθηκε το 1795. Συγκεντρώνει πέντε ακαδημίες, συμπεριλαμβανομένης της Γαλλικής Ακαδημίας.

Οι επιστημονικές, λογοτεχνικές και καλλιτεχνικές αυθεντίες του Γαλλικού έθνους που εδρεύουν στο Ινστιτούτο, συνεργάζονται για την τελειοποίηση των επιστημών και των τεχνών, την ανάπτυξη ανεξάρτητης σκέψης και τη συνδρομή των δημοσίων αρχών. Βρίσκεται υπό την προστασία του Αρχηγού Κράτους και εδρεύει στο Και ντε Κοντί, στο 6ο διαμέρισμα του Παρισιού,  στην αριστερή όχθη του Σηκουάνα, απέναντι από τη γέφυρα Πον ντεζ Αρ και το Λούβρο.

Το Ινστιτούτο διαχειρίζεται περίπου 1.000 ιδρύματα, καθώς και μουσεία και κάστρα ανοιχτά στο κοινό. Επίσης, απονέμει βραβεία και επιδοτήσεις, οι οποίες ανήλθαν συνολικά σε περισσότερα από 27 εκατομμύρια ευρώ ετησίως το 2017. Τα περισσότερα από αυτά τα βραβεία απονέμονται από το Ινστιτούτο μετά από σύσταση των ακαδημιών. Είναι ο θεματοφύλακας μιας σημαντικής κληρονομιάς ακινήτων και συλλογών από το τέλος του 19ου αιώνα.

## Ιστορικό
αριστερά|μικρογραφία|Ο τρούλος του Ινστιτούτου της Γαλλίας
Το 1661, με τη διαθήκη του και χάρη στη μεγάλη του περιουσία, ο καρδινάλιος Μαζαρέν ζήτησε από τον Λουδοβίκο ΙΔ΄ τη δημιουργία του  Κολλεγίου των Τεσσάρων Εθνών, ένα κολέγιο που προοριζόταν για δωρεάν εκπαίδευση εξήντα γιων ευγενών οικογενειών από τις τέσσερις νεοπροσαρτηθείσες επαρχίες (τα τέσσερα έθνη) στο βασίλειο της Γαλλίας με τη συνθήκη της Βεστφαλίας και τη συνθήκη των Πυρηναίων το 1659, που ήταν: το Αρτουά, η Αλσατία, Πινερόλο και Ρουσιγιόν. Στη συνέχεια, από το 1662, ο Κολμπέρ ανέθεσε στον αρχιτέκτονα Λουί Λε Βω τη δημιουργία του κτηρίου.

Η επιγραφή πάνω από την πρόσοψη φέρει την ένδειξη «JUL. MAZARIN S.R.E. CARD BASILICAM ET GYMNAS F.C.A M.D.C.LXI», πιστοποιώντας ότι ο Μαζαρίνος ανέθεσε την κατασκευή το 1661.

Το Ινστιτούτο της Γαλλίας ιδρύθηκε στις 25 Οκτωβρίου 1795 από τη γαλλική κυβέρνηση με αποστολή να παρέχει στις πέντε Ακαδημίες ένα αρμονικό πλαίσιο για τη βελτίωση των γραμμάτων, των επιστημών και των τεχνών, σε μη κερδοσκοπική βάση.

Στεγάζει επίσης τη βιβλιοθήκη Μαζαρέν, την παλαιότερη δημόσια βιβλιοθήκη στη Γαλλία, ανοιχτή για αναγνώστες και επισκέπτες.

## Ακαδημίες
μικρογραφία|317x317εσ|Το Ινστιτούτο της Γαλλίας
Το Ινστιτούτο της Γαλλίας συγκεντρώνει πέντε Ακαδημίες, των οποίων οι επίσημες συναντήσεις πραγματοποιούνται κάτω από τον τρούλο του πρώην Κολλεγίου των Τεσσάρων Εθνών, παλιό παρεκκλήσι του κολλεγίου.

* η Γαλλική Ακαδημία (40 μέλη), ιδρύθηκε το 1635
* η Ακαδημία Επιγραφών και Γραμμάτων (95 μέλη), ιδρύθηκε το 1663
* η Ακαδημία Επιστημών (263 μέλη), ιδρύθηκε το 1666
* η Ακαδημία Καλών Τεχνών (63 μέλη), ιδρύθηκε το 1816 από την ένωση της Ακαδημίας Ζωγραφικής και Γλυπτικής, που ιδρύθηκε το 1648, της Ακαδημίας Μουσικής που ιδρύθηκε το 1669 και της Ακαδημίας Αρχιτεκτονικής που ιδρύθηκε το 1671.
* η Ακαδημία Ηθικών και Πολιτικών Επιστημών (50 μέλη), ιδρύθηκε το 1795.

## Εξωτερικοί σύνδεσμοι

* Η επίσημη ιστοσελίδα του Ινστιτούτου της Γαλλίας

## Παραπομπές



Κατηγορία:Εκπαιδευτικά ιδρύματα στη Γαλλία
Κατηγορία:Επιστήμες και τεχνολογία στη Γαλλία
Κατηγορία:Ακαδημίες επιστημών
Πανελλήνιοι αγώνες σκοποβολής πήλινου στόχου 1964

Οι **Πανελλήνιοι αγώνες σκοποβολής πήλινου στόχου 1964** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στις 24 Μαΐου του 1964. Πρωταθλητής αναδείχθηκε ο Φώτης Ισαακίδης του Ο.Φ.Κ.Ο. με 187 επιτυχίες.

Το Πανελλήνιο πρωτάθλημα σκιτ έλαβε χώρα στο Σκοπευτήριο Καισαριανής μεταξύ 30 και 31 Μαΐου. Βαθμολογία συλλόγων δεν υπήρχε. Νικητής αναδείχθηκε ο Μενέλαος Παντελεάκης-Μιχαηλίδης με 129 επιτυχίες αλλά λόγω κυπριακής καταγωγής τον τίτλο κατέκτησε ο Μάρκος Τζουμάρας του Ο.Φ.Κ.Ο. με 128 επιτυχίες. Παράλληλα διοργανώθηκε το τελευταίο αγώνισμα των Πανελλήνιων σκοπευτικών αγώνων σταθερού στόχου.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

¹Ο Κύπριος Μενέλαος Παντελεάκης-Μιχαηλίδης ήταν εκτός συναγωνισμού.

## Παραπομπές


1964
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1964
Πανελλήνιοι αγώνες σκοποβολής πήλινου στόχου 1963

Οι **Πανελλήνιοι αγώνες σκοποβολής πήλινου στόχου 1963** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε στο Σκοπευτήριο του Ο.Φ.Κ.Ο. μεταξύ 22 και 23 Ιουνίου του 1963.Συμμετείχαν 11 σκοπευτές.Πρωταθλητής αναδείχθηκε ο Τζώνης Σιστοβάρης του Ο.Φ.Κ.Ο. με 134 επιτυχίες.

Το Πανελλήνιο πρωτάθλημα τραπ έλαβε χώρα στο Σκοπευτήριο Καισαριανής (Ο.Φ.Κ.Ο.) μεταξύ 29 και 30 Ιουνίου.Συμμετείχαν 12 σκοπευτές.Πρωταθλητής αναδείχθηκε ο Φώτης Ισαακίδης του Ο.Φ.Κ.Ο. με 183 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Πρόγραμμα ΣΚΟΕ
Το αγωνιστικό πρόγραμμα της Σκοπευτικής Ομοσπονδίας Ελλάδος του έτους 1963 για το σκιτ και το τραπ.

## Παραπομπές


1963
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1963
Πανελλήνιοι αγώνες σκοποβολής πήλινου στόχου 1962

Οι **Πανελλήνιοι αγώνες σκοποβολής πήλινου στόχου 1962** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε στο Σκοπευτήριο του Ο.Φ.Κ.Ο. μεταξύ 28 και 29 Ιουλίου του 1962. Πρωταθλητής αναδείχθηκε ο έφηβος Γιώργος Αργύρης με 131 επιτυχίες.

Το Πανελλήνιο πρωτάθλημα τραπ έλαβε χώρα στο Σκοπευτήριο του Ο.Φ.Κ.Ο. μεταξύ 11 και 12 Αυγούστου. Πρωταθλητής αναδείχθηκε ο Αιγυπτιώτης Πλάτων Γεωργίτσης της Α.Ε. Ελλήνων Αλεξανδρείας με 172 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

*Ο πρωταθλητής Ευρώπης Τζώνης Σιστοβάρης αποκλείστηκε από την πρώτη φάση των αγώνων, με την αιτιολογία ότι έκανε προπόνηση παρά τη σχετική απαγόρευση.

### Τραπ όπεν
Παρακάτω αναφέρονται οι έξι πρώτοι αθλητές.

## Παραπομπές


1962
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1962
Ανοικτότητα εξ ορισμού

Η **Ανοικτότητα εξ ορισμού** (αγγλικά: Open by default), είναι όρος που χρησιμοποιείται στα πλαίσια της ανοικτής διακυβέρνησης και των ανοικτών δεδομένων. Σύμφωνα την αρχή της ανοικτότητας εξ ορισμού, οι κυβερνήσεις φροντίζουν ώστε τα δεδομένα τους να είναι προσβάσιμα στο κοινό εξ ορισμού, δηλαδή από τη δημιουργία τους. Εξαίρεση προβλέπεται μόνο για δεδομένα η δημοσιοποίηση των οποίων μπορεί να διακυβεύει το δημόσιο συμφέρον.

Η ανοικτότητα εξ ορισμού συνδέεται με τις πολιτικές της ηλεκτρονικής διακυβέρνησης, της ανοικτής και συνεργατικής διακυβέρνησης, και της διαφάνειας.

## Δείτε επίσης

* Ηλεκτρονική διακυβέρνηση
* Συνεργατική διακυβέρνηση
* Ανοικτά δεδομένα
* Ανοικτή διακυβέρνηση

## Εξωτερικοί σύνδεσμοι

* Open Government Partnership

## Παραπομπές


Κατηγορία:Ανοιχτά δεδομένα
Διεθνές Φεστιβάλ Κινηματογράφου Γουαδαλαχάρας

Το **Διεθνές Φεστιβάλ Κινηματογράφου της Γουαδαλαχάρα** () είναι ένα κινηματογραφικό φεστιβάλ διάρκειας μιας εβδομάδας που πραγματοποιείται κάθε τον Μάρτιο στην πόλη Γουαδαλαχάρα του Μεξικού από το 1986. Το φεστιβάλ θεωρείται το πιο διάσημο φεστιβάλ ταινιών στη Λατινική Αμερική και μεταξύ των πιο σημαντικά ισπανόφωνα φεστιβάλ στον κόσμο.

Η παρουσία στη Γουαδαλαχάρα εκπροσώπων από άλλα σημαντικά φεστιβάλ από όλο τον κόσμο βοήθησε τον μεξικάνικο κινηματογράφο να έχει ισχυρή διεθνή παρουσία τα τελευταία είκοσι χρόνια. Το φεστιβάλ βοήθησε επίσης στην αναζωογόνηση της σταδιοδρομίας μερικών παλαιότερων και καθιερωμένων μεξικανών και αγγλόφωνων καλλιτεχνών όπως οι Αρτούρο Ριπστάιν, Γκαμπριέλ Φιγκουέροα, Μαρία Φέλιξ, Χάιμε Χερμοσίλο, Σίλβια Πίναλ, Ιγκνάσιο Λόπεζ Τάρσο, Φελίπε Κάζαλς, Χόρχε Φονς, Κάτυ Χουράντο, Ισμάελ Ροντρίγκεζ καθώς και πολλοί άλλοι.

Το φεστιβάλ διαθέτει επίσημο διαγωνιστικό πρόγραμμα, παρόμοιο με άλλα φεστιβάλ όπως αυτό των 
Καννών και μια διεθνής κριτική επιτροπή που απονέμει βραβεία σε διάφορες κατηγορίες στο τέλος κάθε φεστιβάλ, πολλά από τα οποία συνοδεύονται με χρηματικά έπαθλα.

## Δραστηριότητες
*Δίκτυο αγοράς και παραγωγών ταινιών Γουαδαλαχάρα
*Iberoamerican Film Market
*Κοντά !!! (Πρόγραμμα μικρού μήκους)
*Ψηφιακός χώρος (Keynotes Digital Cinema)
*Συνάντηση συμπαραγωγών της Iberoamerican
*Guadalajara Build (Αγορά μετά την παραγωγή)
*Expotec (Τεχνολογία)
*Iberoamerican Film Crossing Borders (Εκπαίδευση στην Εξωτερική Αγορά)
 
## Γκαλερί εικόνων

Eva_Longoria_@_Festival_Internacional_de_Cine_en_Guadalajara_01.jpg|Η Έβα Λονγκόρια στο Φεστιβάλ.
Guadalajara_Filmfestival.png|Υπαίθρια προβολή στο Κινηματογραφικό Φεστιβάλ της Γουαδαλαχάρα
Inflable openaircinema.jpg|Το Διεθνές Φεστιβάλ Κινηματογράφου της Γουαδαλαχάρα προσφέρει εξωτερικές προβολές ελεύθερης πρόσβασης σε ορισμένα σημεία της πόλης.
Doris_Dörrie_(Guadalajara).jpg|Η Ντόρις Ντόρι σε μια ομάδα ταλέντων.


## Δείτε επίσης
*Φεστιβάλ Κινηματογράφου στη Βόρεια και Κεντρική Αμερική
## Παραπομπές


## Εξωτερικοί σύνδεσμοι
* 
 

Κατηγορία:Φεστιβάλ κινηματογράφου
Κατηγορία:Πολιτισμός του Μεξικού
Μαίανδρος (μυθολογία)

Ο **Μαίανδρος** ήταν ποτάμιος θεός στην ελληνική μυθολογία. Ήταν ο προστάτης θεος του ποταμού Μαίανδρου  στην Καρία της Μικράς Ασίας (στη σύγχρονη Τουρκία).

Ήταν ένας από τους γιους του Τιτάνα Ωκεανού και της συζύγου του Τηθύος. Ο Μαίανδρος ήταν ο πατέρας της Κυανής, Σαμία,  της Καλάμου και της  Καλλιρρόης . 

## Παραπομπές

 
Κατηγορία:Ελληνική μυθολογία
Σύνδεσμος Φιλίας της Κορέας

Ο **Σύνδεσμος Φιλίας Κορέας** (**ΣΦΚ**, *Korean Friendship Association – KFA*) ιδρύθηκε το Νοέμβριο του 2000, με σκοπό τη δημιουργία διεθνών σχέσεων με την Λαοκρατική Δημοκρατία της Κορέας (ΛΔΚ). Έχει μέλη από 120 χώρες, είναι πλήρως αναγνωρισμένος από την Κυβέρνηση της ΛΔΚ και είναι η μεγαλύτερη παγκόσμια οργάνωση υποστηρικτών της. Το ελληνικό παράρτημα, ο Σύνδεσμος Φιλίας Κορέας Ελλάδας (ΣΦΚΕ) ιδρύθηκε το 2016 με τον ορισμό Επίσημου Αντιπροσώπου (Official Delegate) στην Ελλάδα. Εκτός από την Ελλάδα, υπάρχουν Επίσημοι Αντιπρόσωποι στην Ισπανία αλλά και στην Αιθιοπία, Αργεντινή, Αυστραλία, Βενεζούελα, Βολιβία, Βραζιλία, Γαλλία, Γερμανία, Γκάνα, Ελβετία, Ελ Σαλβαδόρ, Ζιμπάμπουε, Ηνωμένο Βασίλειο, ΗΠΑ, Ινδία, Ιταλία, Καμπότζη, Καναδά, Κολομβία, Μεξικό, Νορβηγία, Ολλανδία, Ορουγουάη, Ουγκάντα, Παλαιστίνη, Περού, Πορτογαλία, Σερβία, Σιγκαπούρη, Σλοβενία, Τουρκία, Φινλανδία και Χιλή.                                            

## Σκοπός
Οι κύριοι στόχοι του ΣΦΚΕ είναι:

* Να φανεί η αλήθεια για την Λαοκρατική Δημοκρατία της Κορέας στον Κόσμο

* Η υπεράσπιση της ανεξαρτησίας και της σοσιαλιστικής δομής της κοινωνίας στη ΛΔΚ
* Να μάθει ο κόσμος από τον πολιτισμό και την ιστορία του λαού της Κορέας
* Η συμβολή στην προσπάθεια για την ειρηνική επανένωση της χερσονήσου της Κορέας
* O Σύνδεσμος Φιλίας Κορέας είναι ο μόνος διεθνής οργανισμός που παραλαμβάνει επίσημες πληροφορίες από την Πιονγιάνγκ και έχει επαφές με όλες της επίσημες αρχές της ΛΔΚ. Έτσι, κατέχει πλήρη εικόνα για την κατάσταση, στοιχεία, επιστημονικές εξελίξεις, αποκλειστικές πληροφορίες και ειδήσεις από την ΛΔΚ.  

Αυτό το προνόμιο επιτρέπει την ανάπτυξη δραστηριοτήτων στους εξής τομείς:

# Δημόσια προβολή και εκθέσεις σχετικά με την ΛΔΚ (φωτογραφίες, εικόνες, βιβλία, μουσική, άλλες τέχνες)
# Συνέδρια και συναντήσεις σχετικά με την ιστορία, την κοινωνία και άλλες πλευρές της ΛΔΚ.
# Πληροφορίες και καθοδήγηση σε διπλωματικές και επιχειρηματικές επαφές με την ΛΔΚ.
# Ραδιόφωνο, τηλεόραση και λοιπά προγράμματα.
# Πολιτιστικές επαφές και ανταλλαγές με διαφορετικές χώρες.
# Συνδετικός κρίκος μεταξύ επιχειρησεων/οργανισμών/ιδιωτών και της ΛΔΚ.

## Παραπομπές


Κατηγορία:Πολιτική της Βόρειας Κορέας
Κατηγορία:Διπλωματία στη Βόρεια Κορέα
Ναφτάλι Μπένετ

Ο **Ναφτάλι Μπένετ** (Εβραϊκά:נַפְתָּלִי בֶּנֶט‎ , 25 Μαρτίου 1972) είναι Ισραηλινός πολιτικός, ο οποίος χρημάτισε πρωθυπουργός από τις 13 Ιουνίου 2021 έως τις 30 Ιουνίου 2022.

Υπηρέτησε ως υπουργός Υποθέσεων της Διασποράς από το 2013 έως το 2019, ως υπουργός Παιδείας από το 2015 έως το 2019 και ως υπουργός Άμυνας από το 2019 έως το 2020. Ηγείται του κόμματος Νέα Δεξιά από το 2018, έχοντας προηγουμένως ηγηθεί του κόμματος Εβραϊκή οικία μεταξύ του 2012 και 2018.

Γεννήθηκε και μεγάλωσε στη Χάιφα, γιος μεταναστών από τις Ηνωμένες Πολιτείες, ο Μπένετ υπηρέτησε στις μονάδες ειδικών δυνάμεων Sayeret Matkal και Maglan των Ισραηλινών Αμυντικών Δυνάμεων. Έχει επίσης υπηρετήσει ως Διευθύνων Σύμβουλος της Soluto, ισραηλινής υπηρεσίας cloud.

## Παραπομπές


Μπενετ
Μπενετ
Πανελλήνιοι αγώνες σκοποβολής πήλινου στόχου 1955

Οι **Πανελλήνιοι αγώνες σκοποβολής πήλινου στόχου 1955** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε στο Σκοπευτήριο του Ο.Φ.Κ.Ο. στις 22 Μαΐου του 1955. Πρωταθλητής αναδείχθηκε ο Ιωάννης Χρηστίδης του Ο.Φ.Κ.Ο. με 71 επιτυχίες.

Το Πανελλήνιο πρωτάθλημα τραπ έλαβε χώρα στο Εθνικό Σκοπευτήριο Υμηττού στις 12 Ιουνίου. Πρωταθλητής αναδείχθηκε ο Πλάτων Γεωργίτσης της Α.Ε. Ελλήνων Αλεξανδρείας με 93 επιτυχίες. Τα έπαθλα στους νικητές των αγώνων απένειμε ο πρόεδρος της ομοσπονδίας ναύαρχος Λούνδρας.

## Κάτοχοι μεταλλίων
[thumb|O πρωταθλητής στο σκιτ, [Ιωάννης Χρηστίδης.]]

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1955
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1955
Τοπική Μονάδα Υγείας

250px|μικρογραφία|Το σήμα των ΤΟΜΥ
Οι **Τοπικές Μονάδες Υγείας**, *ΤοΜΥ*, είναι μονάδες παροχής υπηρεσιών πρωτοβάθμιας υγείας. Συστάθηκαν από την Κυβέρνηση Τσίπρα, με τον νόμο 4486/2017, στο πλαίσιο της μεταρρύθμισης του πρωτοβάθμιου συστήματος υγείας στην Ελλάδα. Στελεχώνονται από παθολόγους, παιδιάτρους, νοσηλευτές, ιατρικούς επισκέπτες και κοινωνικούς λειτουργούς, παρέχοντας υπηρεσίες γενικής ιατρικής, υπηρεσίες συνταγογράφησης, καθώς και φροντίδας των ασθενών.

## Παραπομπές


Κατηγορία:Υγεία
Ορθόδοξος Ιουδαϊσμός

300px|μικρογραφία|Υπερορθόδοξοι Ιουδαίοι αναγιγνώσκουν την Τορά

**Ορθόδοξος Ιουδαϊσμός** είναι συλλογικός όρος που θεολογικά, ορίζεται κυρίως από την Τορά, τόσο γραπτή όσο και προφορική, όπως αποκαλύπτεται από τον Γιαχβέ στον Μωυσή στο Όρος Σινά και έκτοτε μεταδίδεται πιστά.

Ο Ορθόδοξος Ιουδαϊσμός λοιπόν υποστηρίζει την απαρέγκλιτη τήρηση της Χαλάκα, του Εβραϊκού νόμου, ο οποίος πρέπει να ερμηνευθεί αποκλειστικά με την κληρονομιά. Περισσότερο από οποιοδήποτε θεωρητικό ζήτημα, η τήρηση της αργίας του Σαββάτου, η διατροφή, η ηθική είναι το σήμα κατατεθέν του Ορθοδόξου Ιουδαϊσμού. Άλλοι βασικοί κανονισμοί περιλαμβάνουν την πίστη σε μια μελλοντική ανάσταση των νεκρών, θεϊκή ανταμοιβή και τιμωρία για τους δίκαιους και τους αμαρτωλούς, την επιλογή του Ισραήλ ως λαού που δεσμεύεται από μια διαθήκη με τον Θεό και την έλευση ενός μελλοντικού Μεσσία.

Ο Ορθόδοξος Ιουδαϊσμός δεν αποτελεί δόγμα. Οι σχέσεις μεταξύ των διαφόρων υποομάδων είναι μερικές φορές τεταμένες και τα ακριβή όρια του Ορθοδόξου Ιουδαϊσμού αποτελούν αντικείμενο έντονης συζήτησης. Πολύ χονδρικά, μπορεί να χωριστεί μεταξύ του Υπερορθοδόξου Ιουδαϊσμού, ο οποίος είναι πιο συντηρητικός και του Σύγχρονου Ορθοδόξου Ιουδαϊσμού, ο οποίος είναι σχετικά ανοικτός στην πρόοδο.

## Παραπομπές


Κατηγορία:Ιουδαϊσμός
Τζίμι Λάι

Ο **Λάι Τσι-Γινγκ** ( Κινέζικα: 黎智英, γεννημένος στις 8 Δεκεμβρίου 1947), γνωστός και ως **Τζίμι Λάι**, είναι δισεκατομμυριούχος επιχειρηματίας και ακτιβιστής του Χονγκ Κονγκ. Έχει ιδρύσει την *Giordano*, γνωστή εταιρία ένδυσης στον ασιατικό χώρο, καθώς και την *Next Digital* (πρώην Next Media), μια εταιρεία μέσων ενημέρωσης στο Χονγκ Κονγκ και την δημοφιλή εφημερίδα, *[[Apple Daily]].* Είναι ένας από τους λίγους επιχειρηματίες που υποστηρίζουν ένθερμα το στρατόπεδο υπέρ της δημοκρατίας του Χονγκ Κονγκ, και ιδίως στο Δημοκρατικό Κόμμα. Παράλληλα, είναι κατακριτής του Κινεζικού Κομμουνιστικού Κόμματος. Αν και είναι γνωστός ως πολιτική προσωπικότητα του Χονγκ Κονγκ, είναι υπήκοος του Ηνωμένου Βασιλείου από το 1996. Ο Τζίμι Λάι είναι επίσης συλλέκτης έργων τέχνης.[μικρογραφία| Ο Τζίμι Λάι και ο [Μάρτιν Λι σε πορεία την 1 Ιουλίου 2013|αριστερά]]
Ο Τζίμι Λάι είναι μία ηγετική φυσιογνωμία του κινήματος υπέρ της δημοκρατίας στο Χονγκ Κονγκ. Σύμφωνα με τον ίδιο, το *[[Ο Δρόμος προς τη Δουλεία|Ο δρόμος προς την δουλεία]]* του Φρίντριχ Χάγιεκ τον ενέπνευσε να αγωνιστεί για την ελευθερία. Η υποστήριξή του έχει εκφραστεί μέσω των επιχειρηματικών του δραστηριοτήτων, όπως η διανομή μπλουζών Giordano με πορτρέτα φοιτητών ακτιβιστών. Η ανοικτή υποστήριξή του στα φιλοδημοκρατικά κινήματα δέχθηκε έντονη καταδίκη από την κινεζική κυβέρνηση.

ο  Τζίμι Λάι συνελήφθη στις 10 Αυγούστου 2020 από την αστυνομία του Χονγκ Κονγκ με την κατηγορία της παραβίασης του νέου νόμου περί εθνικής ασφάλειας της περιοχής, μια ενέργεια που προκάλεσε ευρεία κριτική. Μετά από αυτό, του επιτράπηκε να ελευθερωθεί με εγγύηση στις 12 Αυγούστου.[μικρογραφία| Συνάντηση του Τζίμι Λάι με τον τότε [Αντιπρόεδρος των ΗΠΑ|αντιπρόεδρο των ΗΠΑ, Μάικ Πενς. Ιούλιος 2019.|αριστερά]]Τον Δεκέμβριο του 2020, στον Τζίμι Λάι απονεμήθηκε το «Βραβείο Ελευθερίας του Τύπου» από τους Δημοσιογράφους χωρίς Σύνορα για το ρόλο του στην ίδρυση της Apple Daily, ενός ειδησεογραφικού πρακτορείου που υπό την ηγεσία του, η εφημερίδα «τολμά ακόμα να επικρίνει ανοιχτά το κινεζικό καθεστώς και επίσης να καλύπτει ευρέως τις διαδηλώσεις υπέρ της δημοκρατίας».

Στις 29 Δεκεμβρίου, ο Τζίμι Λάι παραιτήθηκε από τους ρόλους του στην Next Digital ως διευθυντής και πρόεδρος του διοικητικού συμβουλίου.

Τον Απρίλιο του 2021 καταδικάστηκε σε14 μήνες φυλάκιση για «οργάνωση παράνομων διαδηλώσεων».
μικρογραφία| Φωτογραφία του Τζίμι Λάι καθώς κατευθυνόταν στο δικαστήριο στις 2 Δεκεμβρίου 2020|αριστερά

## Παραπομπές


## Εξωτερικοί σύνδεσμοι
*  

Κατηγορία:Κινέζοι επιχειρηματίες
Κατηγορία:Κινέζοι ακτιβιστές
Στίβος στους Θερινούς Ολυμπιακούς Αγώνες 2020 – 50 χιλιόμετρα βάδην ανδρών

Τα 50 χιλιόμετρα βάδην, ανδρών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 6 Αυγούστου 2021, στο Πάρκο Οντόρι του Σαππόρο.  Αναμένεται να αγωνιστούν περίπου 60 αθλητές, από 30 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 20η εμφάνιση του αγωνίσματος σε Θερινούς Ολυμπιακούς και αναμένεται να είναι και η τελευταία, καθώς επρόκειτο να αντικατασταθεί από κάποιο μικτό ομαδικό αγώνισμα, στα πλαίσια του κινήματος των Αγώνων υπέρ της ισότητας των φύλων. Αυτή την στιγμή είναι το μόνο αγώνισμα στον Στίβο, για το οποίο δεν διοργανώνεται το αντίστοιχο γυναικείο.

## Ολυμπιακή πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Ο χρόνος που έπρεπε να πιάσουν οι αθλητές για να κερδίσουν μια θέση στους Αγώνες ήταν 3:50:00. Το όριο καθορίστηκε από την World Athletics. Αθλητές που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 60 συμμετεχόντων.

Η περίοδος πρόκρισης ήταν αρχικά από την 1η Ιανουαρίου 2019 έως τις 31 Μαΐου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 31 Μαΐου 2021. Μέσα σ' αυτήν την περίοδο καθορίστηκε και η παγκόσμια κατάταξη, με βάση τις επιδόσεις των αθλητών σε επίσημες διοργανώσεις. Τοπικά και Ηπειρωτικά Πρωταθλήματα λαμβάνονταν υπ' όψη, ακόμη και αν διεξάγονταν εκτός της περιόδου πρόκρισης.

Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή.

## Μορφή αγωνίσματος
Το αγώνισμα διεξάγεται σε μία ημέρα και αποτελείται από μια κούρσα 50 χιλιομέτρων σε ανοικτό δρόμο. Η διαφορά του με το τρέξιμο είναι ότι ένα πόδι του αθλητή πρέπει να βρίσκεται συνεχώς σε επαφή με το έδαφος. Το προπορευόμενο πόδι πρέπει να βρίσκεται τεντωμένο σε ευθεία από το σημείο επαφής και πρέπει να παραμείνει έτσι μέχρι το υπόλοιπο σώμα να το προσπεράσει. Εάν ο αθλητής παραβιάσει αυτόν τον κανόνα παραπάνω από 3 φορές, αποβάλλεται.

## Ρεκόρ
Πριν τους Αγώνες υπήρχαν τα εξής ρεκόρ:

## Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )

Το αγώνισμα θα πραγματοποιηθεί την παρακάτω μέρα και ώρα:

## Παραπομπές

50000μβΑ
Στρόμπολι (ταινία, 1950)

Το ***Στρόμπολι***, γνωστό και ως ***Στρόμπολι, (η) γη του Θεού*** () ), είναι Ιταλική  ταινία του 1950 σε παραγωγή και σκηνοθεσία του Ρομπέρτο Ροσσελλίνι, η πρώτη του Ιταλού σκηνοθέτη με την για πολλά χρόνια σύντροφό του Σουηδή ηθοποιό Ίνγκριντ Μπέργκμαν. Θεωρείται κλασικό παράδειγμα του ιταλικού νεορεαλισμού.

## Πλοκή
Η Κάριν, μια εκτοπισμένη Λιθουανή στην Ιταλία, εξασφαλίζει την απελευθέρωσή της από ένα στρατόπεδο συγκέντρωσης μέσω του γάμου της με έναν Ιταλό πρώην αιχμάλωτο πολέμου και ψαρά, τον Αντόνιο, τον οποίο συναντά στο στρατόπεδο. Αυτός της υπόσχεται μια υπέροχη ζωή στην πατρίδα του, το Στρόμπολι, ένα ηφαιστειογενές νησί που βρίσκεται ανάμεσα στην ηπειρωτική Ιταλία και τη Σικελία. Σύντομα εκείνη όμως ανακαλύπτει ότι το Στρόμπολι είναι πολύ σκληρό και άγονο νησί, πολύ μακριά από όσα περίμενε, και οι άνθρωποι, πολύ παραδοσιακοί και συντηρητικοί, οι πιο πολλοί ψαράδες, της δείχνουν εχθρότητα και περιφρόνηση επειδή είναι ξένη και δεν ακολουθεί τα δικά τους ήθη.

Η Κάριν απελπίζεται όλο και περισσότερο και τελικά αποφασίζει να ξεφύγει από το νησί περνώντας με τα πόδια στην άλλη του πλευρά σε μια δύσβατη διαδρομή στις παρυφές του ηφαιστείου. Η ταινία περιλαμβάνει επίσης τμήματα που μοιάζουν με ντοκιμαντέρ για το ψάρεμα και μια πραγματική εκκένωση της πόλης μετά από έκρηξη του ηφαιστείου.

## Διανομή ρόλων
* Ίνγκριντ Μπέργκμαν ως Κάριν
* Μάριο Βιτάλε ως Αντόνιο
* Ρένζο Κεσάνα ως ιερέας
* Μάριο Σποόζα ως φαροφύλακας
* Γκαετάνο Φαμουλάρο ως ο άνθρωπος με την κιθάρα
* Άντζελο Μολίνο ως μωρό

## Υποδοχή
Το 2008, η ταινία συμπεριλήφθηκε στις 100 ιταλικές ταινίες του Ιταλικού Υπουργείου Πολιτιστικής Κληρονομιάς που πρέπει να διασωθούν, ένας κατάλογος με 100 ταινίες που «άλλαξαν τη συλλογική μνήμη της χώρας μεταξύ 1942 και 1978».

## Παραπομπές

## Εξωτερικοί σύνδεσμοι
*

Κατηγορία:Ταινίες του 1950
Κατηγορία:Ιταλικές ταινίες της δεκαετίας 1950
Κατηγορία:Ιταλόφωνες ταινίες
Κατηγορία:Αγγλόφωνες ταινίες
Κατηγορία:Ιταλικές ασπρόμαυρες ταινίες
Κατηγορία:Ιταλικές δραματικές ταινίες
Κατηγορία:Ταινίες σε σκηνοθεσία Ρομπέρτο Ροσελίνι
Κατηγορία:Ταινίες ιταλικού νεορεαλισμού
Κατηγορία:Ταινίες τοποθετημένες στην Ιταλία
Μαυροβούνι

Το **Μαυροβούνι** είναι βουνό στην Ελλάδα, το οποίο εκτείνεται από βορειοδυτικά προς νοτιοανατολικά, ανάμεσα στην Όσσα και στο Πήλιο. Αποτελεί την φυσική συνέχεια του Πηλίου και έχει υψόμετρο 1.054 μέτρα. Μερικά από τα χωριά του βουνού είναι η Σκήτη, το Κεραμίδι, η Έλαφος κ.α. Ανήκει στις περιφερειακές ενότητες Λάρισας και Μαγνησίας και στους δήμους Αγιάς και Ρήγα Φεραίου με το μεγαλύτερο τμήμα του να ανήκει στην περιφερειακή ενότητα Λάρισας.

Το Μαυροβούνι αποτελεί σημαντικό βιότοπο για πολλά είδη αρπακτικών, όπως ο γυπαετός, ο ασπροπάρης και ο φιδαετός. Προστατεύεται από το ευρωπαϊκό δίκτυο Natura 2000. Στα χαμηλά υψόμετρα καλύπτεται από φρύγανα και θαμνώνες αείφυλλων πλατύφυλων (κυρίως *Quercus ilex*) ενώ σε μεγαλύτερα εμφανίζονται δάση δρυός, οξιάς και καστανιάς.

## Παραπομπές


Κατηγορία:Βουνά της Θεσσαλίας
Άμυκος

Ο **Άμυκος** (, λατινοποιημένο *Amycus*) είναι ένα πρόσωπο της ελληνικής μυθολογίας.

Ο Άμυκος ήταν γιος του Τρώου βασιλιά Πρίαμου και σύντροφος του Αινεία. Στην τελευταία μάχη εναντίον του βασιλιά των Ρουτύλων, Τούρνου, αυτός έριξε τον Άμυκο και τον αδελφό του, Διώρη, από τα άλογά τους, πολέμησε μαζί τους πεζός, μαχαίρωσε και τους δύο, έκοψε τα κεφάλια τους και τα κρέμασε στο άρμα του.

## Παραπομπές


## Βιβλιογραφία
* Konrad Wernicke: Amykos 5. In: Paulys Realencyclopädie der classischen Altertumswissenschaft (RE). Band I,2, Stuttgart 1894, Sp. 2001.
* Heinrich Wilhelm Stoll: Amykos 4. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 1,1, Leipzig 1886, Sp. 327 (Digitalisat).

Κατηγορία:Πρόσωπα της ελληνικής μυθολογίας
Σύστημα συνολικής ανάλυσης

Το **σύστημα συνολικής ανάλυσης** (total analysis system) περιγράφει μια συσκευή που αυτοματοποιεί και περιλαμβάνει όλα τα απαραίτητα βήματα για τη χημική ανάλυση ενός δείγματος, π.χ. δειγματοληψία, μεταφορά δείγματος, διήθηση, αραίωση, χημικές αντιδράσεις, διαχωρισμό και ανίχνευση.

Μια νέα τάση σήμερα είναι η δημιουργία του λεγόμενου μικροσυστήματος συνολικής ανάλυσης - µTAS. Ένα τέτοιο σύστημα θα συρρικνώσει ένα ολόκληρο εργαστήριο σε μέγεθος τσιπ (lab-on-a-chip). Λόγω του πολύ µικρού µεγέθους του, ένα τέτοιο σύστηµα µπορεί να τοποθετηθεί κοντά σε ένα σηµείο δειγµατοληψίας. Μπορεί επίσης να είναι πολύ αποδοτικό από πλευράς κόστους, λαμβάνοντας υπόψη τις τεχνολογίες τσιπ, τα μεγέθη των δειγμάτων και το χρόνο ανάλυσης. Μειώνει επίσης την έκθεση του προσωπικού του εργαστηρίου σε τοξικές χημικές ουσίες, γεγονός που αποτελεί πρόσθετο πλεονέκτημα σε σχέση με τις συμβατικές τεχνικές. Ένα άλλο πλεονέκτημα αυτής της τεχνολογίας είναι ότι τα διαγνωστικά κιτ σημείου χρήσης δεν απαιτούν εξειδικευμένους τεχνικούς κατά τη διάρκεια επιδημικών συμβάντων και έτσι συμβάλλουν στη διάσωση εκατομμυρίων ζωών.

Κατηγορία:Νανοτεχνολογία
Κατηγορία:Αναδυόμενες τεχνολογίες
Ισμηνίδα

Στην Ελληνική μυθολογία, η **Ισμηνίδα** ήταν μια Ναϊάδα νύμφη, μία από τις κόρες του βοιώτη ποτάμιου θεού Ισμηνού. Στην Θηβαίδα του Στατίου, η Ισμηνίδα, από τον Παν, ήταν μητέρα του Κρηναίου, υπερασπιστή της Θήβας στον πόλεμο των Επτά κατά της Θήβας. Όταν ο Κρηναίος σκοτώθηκε από τον Ιππομέδοντα τον οποίο είχε προκαλέσει σε μονομαχία, η Ισμηνίδα έψαξε για το σώμα του που παρασύρθηκε από τη ροή του ποταμού Ισμηνού και, όταν το βρήκε, θρήνησε τη μοίρα του γιου της.

## Παραπομπές

Κατηγορία:Μυθολογία της αρχαίας Βοιωτίας
Κατηγορία:Ναϊάδες
Κάθριν Μπαχ

Η **Κάθριν Μπαχ** (**Catherine Bach**, γεννημένη **Catherine Bachman**, Κλίβελαντ, Οχάιο, 1 Μαρτίου 1954) είναι Αμερικανίδα ηθοποιός και πρώην φωτομοντέλο.
## Οι γνωστότεροι ρόλοι της
Έγινε ευρύτερα γνωστή για την ερμηνεία της ως Ντέιζι Ντιουκ στην αμερικανική τηλεοπτική σειρά «The Dukes of Hazzard» (1979-1985 και για την Ελλάδα *[[Ντιουκς]]*, έχοντας συμπρωταγωνιστές, μεταξύ άλλων, τους Τομ Γουόπατ, Τζον Σνάιντερ, Τζέιμς Μπεστ, Σόρελ Μπουκ, Ντένβερ Πάιλ κ.ά.) και για το ρόλο της ως *Margo Dutton* στην επίσης τηλεοπτική δραματική σειρά Καναδικής παραγωγής «African Skies» (1992-1994). Το 2012 ερμήνευσε το ρόλο της Ανίτα Λόσον στη σαπουνόπερα του δικτύου CBS «The Young and the Restless» (για την Ελλάδα *[[Ατίθασα Νιάτα|Ατίθασα νιάτα]]*).

## Σύμβολο του σεξ
Χάρις στις αναλογίες της αλλά και το προκλητικό της ντύσιμο για το ρόλο της γοητευτικής *Daisy*, γρήγορα η εικόνα της μετατράπηκε σε sex symbol, με μία αφίσα της να πωλεί 5 εκατομμύρια αντίτυπα Τα δε πόδια της ασφαλίστηκαν με το ποσό του ενός εκατομμυρίου δολαρίων ΗΠΑ.

## Προσωπική ζωή
Η ηθοποιός παντρεύτηκε δύο φορές, αρχικά με τον David Shaw (από το 1976 έως το 1981, οπότε το ζευγάρι πήρε διαζύγιο) και ακολούθως με τον Peter Lopez (από το 1990 έως το θάνατό του σε ηλικία 60 ετών, το 2010) απ’ τον οποίο απέκτησε δύο κόρες. Η Μπαχ είναι Καθολική στο θρήσκευμα.

## Παραπομπές


## Εξωτερικοί σύνδεσμοι

* Η Κάθριν Μπαχ στο imdb

Κατηγορία:Αμερικανίδες ηθοποιοί
Αδόλφος Ρίμπινγκ

Ο **Αδόλφος Λουδοβίκος Ρίμπινγκ** (Σουηδικά: **Adolph Ludvig Ribbing**), που αργότερα ονομάστηκε Αδόλφος ντε Λιβέν (Adolph de Leuven) (10 Ιανουαρίου 1765 – 1 Απριλίου 1843), ήταν Σουηδός αυλικός και πολιτικός. Συμμετείχε στη δολοφονία του Γουσταύου Γ’ της Σουηδίας το 1792.

## Βιογραφία
Ο Αδόλφος Ρίμπινγκ ήταν ο γιος του Κόμη Φρειδερίκου Ρίμπινγκ και της Εύας Έλενας Λόβεν. Πέρασε τα παιδικά του χρόνια στη Σουηδική βασιλική αυλή, καθώς η μητέρα του ήταν ένα δημοφιλές μέλος της κοσμικής κοινωνίας και η προσωπική φίλη της Λουΐζας Ουλρίκας της Πρωσίας και του Γουσταύου Γ’ της Σουηδίας. Ο Αδόλφος έλαβε στρατιωτική εκπαίδευση στο Βερολίνο και το Παρίσι και έγινε μέλος των του Σουηδικού Τάγματος των Σωματοφυλάκων.

Ωστόσο, την δεκαετία του 1780, ο Ρίμπινγκ ήρθε σε σύγκρουση με τον μονάρχη, Γουσταύο Γ’, εν μέρει υπό την επιρροή των ιδεών που ήταν τότε δημοφιλείς στη Γαλλία κατά της Μοναρχίας. Η εχθρότητα του απέναντι στον Μονάρχη, καλλιεργήθηκε όταν η πλούσια Καρλόττα Ελεονώρα Ντε Γκερ, με την οποία ήταν ερωτευμένος, ετοιμαζόταν να παντρευτεί τον Χανς Χέντρικ φον Έσσεν, με την συναίνεση του Βασιλιά. Παρόλα αυτά η ιδέα αυτού του γάμου, πόσο μάλλον η τέλεση του, ήταν αποκρουστική ακόμα και για την αυλή του παλατιού, λόγο της μεγάλης συμπάθειας που έτρεφαν στην Αυγούστα φον Φέρσεν, η οποία ήταν η μακροχρόνια ερωμένη του φον Έσσεν. Έτσι, ο Αδόλφος Ρίμπινγκ αμφισβήτησε τα κίνητρα του φον Έσσεν γι’ αυτό τον γάμο και τον κάλεσε σε μονομαχία. Τελικά, ο Ρίμπινγκ τραυμάτισε τον φον Έσσεν, κάτι που προκάλεσε μεγάλο σκάνδαλο, διότι αυτή η μονομαχία υπολογίστηκε ως έγκλημα εναντίον του βασιλιά.  Ως τιμωρία, ο Ρίμπινγκ διατάθηκε να υπηρετήσει στο Κάστρο του Βάχολμ, κάτι το οποίο θεώρησε προσβλητικό, και έτσι παραιτήθηκε από την υπηρεσία του Βασιλιά.

Το 1789, συμμετείχε στις κοινοβουλευτικές συνόδους και εκεί, γνώρισε τον Κλάες Φρειδερίκος Χορν και τον Ιάκωβο Ιωάννη Άνκαρστρομ. Οι τρεις τους, συμμετείχαν σε μια συνωμοσία που δημιουργήθηκε ανάμεσα στους ευγενείς το χειμώνα του 1791–1792, η οποία αποσκοπούσε στην δολοφονία του Βασιλιά. Ο Ρίμπινγκ ήταν παρών στον χορό μεταμφιεσμένων, όπου έλαβε χώρα η βασιλοκτονία. Αν και αύτη πραγματοποιήθηκε από τον Ιάκωβο Ιωάννη Άνκαρστρομ, ο Ρίμπινγκ ήταν συνένοχος σε αυτήν λόγο του ότι είχε πρωταγωνιστικό ρόλο στον σχεδιασμό του φόνου του Γουσταύου Γ’. Έτσι όταν κάποιοι από τους συνεργούς του τέθηκαν υπό κράτηση, επισήμαναν τον Αδόλφο ως συμμετέχον στο φονικό. Πολύ σύντομα λοιπόν, ο Ρίμπινγκ συνελήφθει και ομολόγησε τα πάντα. Καταδικάστηκε σε θάνατο τον Μάιο του 1792 και στερήθηκε το αξίωμα του ως ευγενής.Τελικά όμως του δόθηκε συγχωρέση και λίγο αργότερα εξορίστηκε. Πέρασε το μεγαλύτερο μέρος της εξορίας του στη Γαλλία με το όνομα ντε Λιβέν και ήταν ενεργός ως συγγραφέας. Ήταν για ένα διάστημα εραστής της Ζερμαίν ντε Σταλ. Ωστόσο παντρεύτηκε το 1799 την Αντέλ Μπιλιάρ ντ’ Ομπινί και απέκτησαν ένα παιδί, τον μετέπειτα Γάλλο θεατρικό σκηνοθέτη, Αδόλφο ντε Λιβέν. Ο Αδόλφος Λουδοβίκος Ρίμπινγκ απεβίωσε την 1 Απριλίου του 1843 στο Παρίσι.

## Αναφορές


## Πηγές
* 
* 
* Cecilia af Klercker (1903). Hedvig Elisabeth Charlottas dagbok II 1783-1788. PA Norstedt & Söners förlag. Σιντ. 212

Κατηγορία:Σουηδοί ευγενείς
Φατμά Σεμπισεφά Καντινεφέντι

Η **Φατμά Σεμπισεφά Καντινεφέντι** (Οθ. Τούρκικα:فاطمہ شب صفا قادین) (Τούρκικα: *Fatma Şebsefa Kadınefendi*, 1766 - 1805) ήταν η όγδοη σύζυγος του σουλτάνου Αμπντούλ Χαμίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Sekizinci Fatma Şebsefa Kadın Efendi Hazretleri***

## Βιογραφία
Η Φατμά Σεμπισεφά γεννήθηκε το 1766. Παντρεύτηκε τον Αμπντούλ Χαμίτ Α΄ και της δόθηκε ο τίτλος "Έκτη σύζυγος". Μαζί απέκτησαν τέσσερα παιδιά, τον Ηγεμόνα Νουσρέτ, την Αλεμσάχ Σουλτάν, την Εμινέ Σουλτάν και την Χιμπετουλάχ Σουλτάν.

Το 1798, η Σεμπισεφά απέκτησε το αγρόκτημα του Τζιχανζαντέ Χουσεϊν Μπέη στο Αγιαϊντίν Γκιουζελχισάρ έναντι 33.500 κουρούς, και επίσης κατείχε γεωργική γη κοντά στη Θεσσαλονίκη, εκτός από σύνταξη από τα κεφάλαια των τελωνείων της Κωνσταντινούπολης. 

Η Σεμπισεφά Καντινεφέντι πέθανε στις 1805 στην Κωνσταντινούπολη σε ηλικία 38/39 ετών. Είναι θαμμένη στο Τζαμί Σεμπισεφά Καντινεφέντι στην Κωνσταντινούπολη.

## Παιδιά
*Ηγεμόνας Μουσχαμέντ Νουσρέτ (1782-1785)
*Αλεμσάχ Σουλτάν (1784-1788)
*Εμινέ Σουλτάν (1788-1791)
*Χιμπετουλάχ Σουλτάν (1789-1841)

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Τζεϊλανγιάρ Χανιμεφέντι

Η **Τζεϊλανγιάρ Χανιμεφέντι** (Οθ. Τούρκικα:جیلان یار خانم) (Τούρκικα: *Ceylanyar Hanimefendi*, 1830 - 27 Δεκεμβρίου 1855) ήταν η δέκατη πέμπτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Onuncu Beşinci Ceylanyar Hanim Efendi Hazretleri***

## Βιογραφία
Η Νεφιγιέ γεννήθηκε το 1830 στο Σότσι της Αμπχαζίας. Ήταν μέλος της ευγενούς οικογένειας Μπερζέγκ. Ο πατέρας της ήταν ο Μουσταφά Μπέη Μπερζέγκ και η μητέρα της ήταν η Πριγκίπισσα Νταρουχάν Χανίμ Ντουντάρουκ. Είχε δύο αδελφές, την Αλμασχάν Χανίμ και την Πιουρτουνάκ Χανίμ. [2]

Είίχε μεταφερθεί στην Κωνσταντινούπολη σε ηλικία δέκα ετών, όπου ο πατέρας της την εμπιστεύτηκε στο αυτοκρατορικό χαρέμι. Τότε στάλθηκε στο παλάτι του Αντιλέ Σουλτάν.

Παντρεύτηκε τον Αμπντούλ Μετζίτ Α΄ το 1851 και την ονόμασε Τζεϊλανγιάρ, και της έδωσε τον τίτλο "Πέμπτη σύζυγος". Μετά τον γάμο της, οι αδελφές της έγιναν κυρίες επί των τιμών. 

Στις 31 Μαρτίου 1852, γέννησε το μοναδικό της παιδί, έναν γιο, τον Ηγεμόνας Μεχμέτ Ρούσντι Εφέντι στο Παλιό Παλάτι Τσιραγάν. Ο ηγεμόνας πέθανε σε ηλικία τεσσάρων μηνών. Την ίδια χρονιά, αναδείχθηκε στον τίτλο "Τέταρτη σύζυγος". Στις αρχές του 1853, προάχθηκε στον τίτλο "Τρίτη σύζυγος", και το 1854 "Δεύτερη σύζυγος"

Η Τζεϊλανγιάρ Χανιμεφέντι πέθανε στις 27 Δεκεμβρίου 1855 στο Παλάτι Φεριγιέ σε ηλικία 24/25 ετών. Είναι θαμμένη στο Μαυσωλείο Γκιουλουστού Σουλτάν στο Φατίχ Τζαμί στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Νεσρίν Χανιμεφέντι

Η **Νεσρίν Χανιμεφέντι** (Οθ. Τούρκικα:نسرین خانم) (Τούρκικα: *Nesrin Hanimefendi*, 1826 - 2 Ιανουαρίου 1853) ήταν η ενδέκατη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Onbirinci Nesrin Hanim Efendi Hazretleri***

## Βιογραφία
Η Αντιλέ γεννήθηκε το 1830 στο Πότι της Γεωργίας, και ήταν μέλος της ευγενής οικογένειας της Γεωργίας, Ασεμιάνι. Ο πατέρας της ήταν Μανουτσάρ Μπέης Ασεμιάνι και η μητέρα της ήταν Μαχρά Χανίμ. Είχε έναν αδελφό τον Χασάν Μπέη.

Είχε μεταφερθεί στην Κωνσταντινούπολη σε νεαρή ηλικία, όπου ο πατέρας της την εμπιστεύτηκε στο αυτοκρατορικό χαρέμι, καο σύμφωνα με το έθιμο του οθωμανικού δικαστηρίου άλλαξε σε Νεσρίν. 

Παντρεύτηκε τον Αμπντούλ Μετζίτ Α΄ το 1846. Του δόθηκε ο τίτλος "Τρίτη σύζυγος". Την ίδια χρονιά, γέννησε το πρώτο της παιδί, έναν γιο τον Ηγεμόνα Μεχμέτ Ζιγιαεντίν. Το 1848 γεννήθηκε Μπεχιτζέ Σουλτάν και το 1850 τα δίδυμα, ο Ηγεμόνας Μεχμέτ Μπαχαεντίν και Ηγεμόνας Μεχμέτ Νιζαεντίν.

Η Νεσρίν Χανιμεφέντι πέθανε στις 2 Ιανουαρίου 1853 στην Κωνσταντινούπολη σε ηλικία 26/27 ετών. Είναι θαμμένη στο Γενί Τζαμί στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Πανελλήνιοι αγώνες σκοποβολής πήλινου στόχου 1974

Οι **Πανελλήνιοι αγώνες σκοποβολής πήλινου στόχου 1974** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε μεταξύ 1 και 2 Ιουνίου του 1974. Πρωταθλητής αναδείχθηκε ο Κύπριος Λάκης Γεωργίου-Ψημολοφίτης με 195 επιτυχίες, ο οποίος ισοφάρισε το πανελλήνιο ρεκόρ.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

## Παραπομπές


1974
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1974
Πανελλήνιοι αγώνες σκοποβολής πήλινου στόχου 1926

Οι **Πανελλήνιοι αγώνες σκοποβολής πήλινου στόχου 1926** ή **Πανελλήνιοι κυνηγετικοί αγώνες** ήταν διοργάνωση των Πανελλήνιων σκοπευτικών αγώνων πήλινου στόχου, που οργανώθηκε από τον Κυνηγετικό Σύνδεσμο Αθηνών. Η διοργάνωση πραγματοποιήθηκε στο Σκοπευτήριο Υμηττού στις 30 Μαΐου του 1926. Συμμετείχαν 11 σκοπευτές. Πρωταθλητής αναδείχθηκε ο Γεώργιος Σινάνης με 88 επιτυχίες. Στους νικητές απονεμήθηκαν μετάλλια, κύπελλα και διπλώματα. Τα αποτελέσματα κρίθηκαν ικανοποιητικά λόγω του ότι για πρώτη φορά επιτεύχθηκαν τέτοια, στην Ελλάδα, στους 100 πήλινους δίσκους.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι πέντε πρώτοι αθλητές.

¹Ο ολυμπιονίκης Αναστάσιος Μεταξάς ήταν εκτός συναγωνισμού.

## Παραπομπές


1926
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1926
Προεδρικές εκλογές στο Σάο Τομέ και Πρίνσιπε 2021

Στις 18 Ιουλίου 2021 διεξήχθησαν **προεδρικές εκλογές στο [[Σάο Τομέ και Πρίνσιπε]].**

Στην εκλογή συμμετείχαν 19 υποψήφιοι. Μεταξύ αυτών δεν συμπεριλαμβάνεται ο απερχόμενος Πρόεδρος Εβαρίστο Καρβάλιο, ο οποίος δεν διεκδίκησε την επανεκλογή του για μία δεύτερη θητεία. Η Αφρικανική Ένωση, η Οικονομική Κοινότητα Κεντροαφρικανικών Κρατών, οι Ηνωμένες Πολιτείες και η Ιαπωνία έστειλαν παρατηρητές για να παρακολουθήσουν τη διεξαγωγή. 

Ο Κάρλος Βίλα Νόβα εξελέγη πρόεδρος αφού κέρδισε τον Γκιλιέρμε Ποσέρ ντα Κόστα στον δεύτερο γύρο των εκλογών συγκεντρώνοντας το 57,5% των ψήφων. 

## Εκλογικό σύστημα
Σύμφωνα με το Σύνταγμα της Δημοκρατίας του Σάο Τομέ και Πρίνσιπε, ο Πρόεδρος είναι ο αρχηγός του κράτους και ο ανώτατος διοικητής των Ενόπλων Δυνάμεων, εκπροσωπεί τη Δημοκρατία, εγγυάται την εθνική ανεξαρτησία και διασφαλίζει την κανονική λειτουργία των ιδρυμάτων. Εκλέγεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία, η οποία είναι μία φορά ανανεώσιμη. Δηλαδή, κανείς δεν μπορεί να διατελέσει πάνω από δύο θητείες ως Πρόεδρος. Δικαίωμα υποψηφιότητας έχουν όλοι οι πολίτες του Σάο Τομέ και Πρίνσιπε, ηλικίας άνω των 35 ετών. Το εκλογικό σύστημα είναι πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι δύο υποψήφιοι που επικράτησαν στον πρώτο. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες του Σάο Τομέ και Πρίνσιπε, ηλικίας άνω των 18 ετών, υπό την προϋπόθεση να μην είναι υπήκοοι ξένου κράτους και να μην έχουν αποστερηθεί το δικαίωμα με ιατρική διάγνωση ή δικαστική απόφαση.

## Αποτελέσματα

## Παραπομπές


Κατηγορία:Εκλογές στο Σάο Τομέ και Πρίνσιπε
Σαο Τομε
Σύστημα κοινωνικής πίστωσης

Το **σύστημα κοινωνικής πίστωσης** (κινεζικά: 社会信用体系) είναι η διαδικασία κατά την οποία καταρτίζεται ένα ενιαίο εθνικό αρχείο για φυσικά και νομικά πρόσωπα βάσει του οποίου αξιολογείται η δραστηριότητά τους. Βάσει της αξιολόγησής τους, τιμωρούνται ή ανταμείβονται.  Αναπτύσσεται από την κυβέρνηση της Λαϊκής Δημοκρατίας της Κίνας από τον Γενικό Γραμματέα του Κομμουνιστικού Κόμματος της Κίνας, Σι Τζινπίνγκ. Το πρόγραμμα ξεκίνησε με περιφερειακές δοκιμές το 2009. Παρουσιάστηκε για πρώτη φορά επίσημα από τον τότε Κινέζο πρωθυπουργό, Ουέν Ζιαμπάο, στις 20 Οκτωβρίου 2011 κατά τη διάρκεια του συνεδρίου του κόμματος.  Έως το 2020, προοριζόταν να τυποποιήσει την αξιολόγηση της οικονομικής και κοινωνικής δραστηριότητας φυσικών και νομικών προσώπων.

## Παραπομπές


Κατηγορία:Δεδομένα
Κατηγορία:Κοινωνική κατάσταση
Κατηγορία:Κοινωνία της Κίνας
Κατηγορία:Πολιτική της Κίνας
Πανελλήνιοι αγώνες σκοποβολής πήλινου στόχου 1985

Οι **Πανελλήνιοι αγώνες σκοποβολής πήλινου στόχου 1985** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο της Ελευσίνας μεταξύ 19 και 21 Ιουλίου του 1985. Πρωταθλητής αναδείχθηκε ο Παναγιώτης Νίκας του ΣΚ.Ο. Ελευσίνας με 191 επιτυχίες. Παράλληλα διοργανώθηκε το πρωτάθλημα Β' κατηγορίας στους άνδρες και το πρωτάθλημα εφήβων στο ατομικό τραπ. Πρωταθλητής στους έφηβους αναδείχθηκε ο Ν. Κοτούλας της Α.Ψ.Λ. Μεδεών με 180 επιτυχίες. Εντύπωση προκάλεσε το γεγονός ότι δεν προκηρύχτηκαν οι κατηγορίες γυναικών-νεανίδων.

## Κάτοχοι μεταλλίων

## Παραπομπές


1985
Κατηγορία:Ελευσίνα
Κατηγορία:Σκοποβολή το 1985
Πανελλήνιοι αγώνες σκοποβολής πήλινου στόχου 1983

Οι **Πανελλήνιοι αγώνες σκοποβολής πήλινου στόχου 1983** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Τα Πανελλήνια πρωταθλήματα σκιτ και τραπ πραγματοποιήθηκαν στη Λευκωσία μεταξύ 3 και 5 Ιουνίου του 1983. Στους αγώνες συμμετείχαν σκοπευτές από όλη την Ελλάδα και την Κύπρο. Στο τραπ έλαβαν μέρος 48 σκοπευτές από όλα τα σωματεία της Κύπρου και από 6 σωματεία της Ελλάδας (Ο.Φ.Κ.Ο., ΣΚ.Ο. Ελευσίνας, ΣΚ.Σ. Τεύκρος Βόλου, ΣΚ.Ο. Καλαμάτας, ΣΚ.Ο. Τρίπολης, Παναθηναϊκός Α.Ο.).Στο σκιτ συμμετείχαν μόνο κυπριακά σωματεία.

Στο σκιτ πρωταθλητής αναδείχθηκε ο Κύπριος Πέτρος Κυρίτσης της Σ.Ο. Λάρνακας με 191 επιτυχίες. Στο τραπ πρωταθλητής αναδείχθηκε ο Κύπριος Χριστάκης Καφιέρος της Σ.Ο. Λευκωσίας με 193 επιτυχίες, ο οποίος ισοφάρισε το πανελλήνιο ρεκόρ και έκανε νέο παγκύπριο ρεκόρ.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

## Παραπομπές


1983
Κατηγορία:Αθλητισμός στην Κύπρο
Κατηγορία:Λευκωσία
Κατηγορία:Σκοποβολή το 1983